519.
Na osnovu člana 125, 126, 127 i 128 Poslovnika Skupštine Opštine u okviru Glavnog grada- Golubovci ("Službeni list Crne Gore - Opštinski propisi", br. 029/19), Skupština Opštine u okviru Glavnog grada - Golubovci, na sjednici održanoj 30.03.2021. godine, donijela je
PROGRAM
rada Skupštine opštine u okviru Glavnog grada - Golubovci za 2021. godinu
("Službeni list Crne Gore - opštinski propisi", br. 009/21 od 09.04.2021)
Program rada obuhvata aktivnosti, koje proizilaze iz nadležnosti i djelokruga poslova Skupštine Opštine u okviru Glavnog grada - Golubovci (u daljem tekstu: Skupština), koje su utvrđene Zakonom o lokalnoj samoupravi, Zakonom o Glavnom gradu, Statutom Opštine, Poslovnikom Skupštine Opštine i drugim zakonskim propisima.
Program rada Skupštine sastoji se iz dva dijela i to: tematski i normativni dio.
Tematski dio Programa rada Skupštine sadrži dva dijela:
   I - Programi i planiranja;
   II - Informativno-analitički dio.
A. TEMATSKI DIO
I - Programi i planiranja
1. Predlog Strateškog plana razvoja Opštine u okviru Glavnog grada-Golubovci, za period od 2021-2025;
   Izrada Strateškog plana predviđena je članom 5 i 8 Zakona o regionalnom razvoju ("Službeni list Crne Gore", br. 20/11, 26/11 i 20/15).
   Metodologija izrade definisana je Pravilnikom o metodologiji za izradu Strateškog plana razvoja jedinice lokalne samouprave ("Službeni list Crne Gore", br. 68/16).
   Predlagač: Predsjednik Opštine
   Rok: II kvartal 2021. godine
   Obrađivač: Radna i konsultativna grupa za pripremu Strateškog plana razvoja Opštine
2. Program podizanja spomen obilježja;
   Na osnovu člana 8 st. 2 i člana 13 st. 1 Zakona o spomen obilježjima ("Službeni list Crne Gore", br. 40/08, 40/11 i 2/17) i člana 46 st. 1 tač. 37 Statuta Opštine u okviru Glavnog grada- Golubovci ("Službeni list Crne Gore-Opštinski propisi", br. 012/19), propisano je da Skupština donosi program podizanja spomen obilježja, uz prethodno pribavljenu saglasnost Ministarstva kulture Crne Gore.
   Predlagač: Predsjednik Opštine
   Rok: IV kvartal 2021. godine
   Obrađivač: Sekretarijat za lokalnu upravu
3. Program rada JU "Centar za pružanje usluga iz oblasti socijalne i dječije zaštite za Opštinu u okviru Glavnog grada-Golubovci" za 2022 godinu, sa Predlogom Odluke o davanju saglasnosti na Program rada;
   Članom 29 st. 1 tač. 16 Zakona o Glavnom gradu ("Službeni list RCG-Opštinski propisi", br. 65/05 i "Službeni list-Opštinski propisi", br. 88/09, 72/10, 02/16 i 31/17), propisano je da Skupština Opštine daje saglasnost na Program rada javnih službi čiji je osnivač.
   Predlagač:Predsjednik Opštine
   Obrađivač: Javna Ustanova i Sektor za finansije
   Rok: IV kvartal 2021 godine
4. Predlog godišnjeg Akcionog plana, za sprovođenje Strateškog plana razvoja, za 2022 godinu, sa Izvještajem o ostvarenju akcionog plana, za 2021. godinu;
   U skladu sa odredbama Pravilnika o metodologiji izrade strateškog plana, jedinice lokalne samouprave ("Službeni list Crne Gore", br. 068/16), u okviru Strateškog plana razvoja se priprema godišnji akcioni plan za tekuću godinu, sa projekcijama za sljedeću godinu. U okviru godišnjeg akcionog plana predstavljeni su prioritetni projekti, za tu godinu u kraćoj formi (koncept projekta). Detaljni projektni dokumenti će biti urađeni tokom sprovođenja Strateškog plana razvoja, u skladu sa izvorima finansiranja i definisanim zahtjevima. Tokom perioda sprovođenja Strateškog plana razvoja, svake godine se priprema i usvaja novi godišnji akcioni plan za njegovu realizaciju. Istovremeno sa pripremanjem novog godišnjeg akcionog plana, priprema se Izvještaj o napretku i rezultatima ostvarenim tokom sprovođenja prethodnog godišnjeg akcionog plana.
   Godišnji akcioni plan i izvještaj o ostvarenju akcionog plana za prethodnu godinu podnosi se Konsultativnoj grupi, a usvaja ga Skupština Opštine. U skladu sa članom 11 st. 2 Zakona o regionalnom razvoju godišnji akcioni plan se podnosi Ministarstvu.
   Predlagač: Predsjednik Opštine
   Rok: IV kvartal 2021. godine
   Obrađivač: Sekretarijat za lokalnu upravu
II -INFORMATIVNO-ANALITIČKI MATERIJALI
1. Informacija o finansiranju projekata nevladinih organizacija za 2020. godinu
   Članom 115 st. 2, a u vezi člana 116 Poslovnika Skupštine Opštine u okviru Glavnog grada- Golubovci, ("Službeni list Crne Gore-Opštinski propisi", br. 029/19), propisano je da Skupština razmatra izvještaje, analize, informacije i druge analitičke materijale, koje pripremaju organi lokalne uprave i javne službe i da povodom razmatranja predloženih materijala Skupština može donijeti ocjene i zaključke.
   Predlagač: Predsjednik Opštine
   Obrađivač: Komisija za raspodjelu sredstava NVO
   Rok: I kvartal 2021 godine
2. Izvještaj o radu Predsjednika Opštine u okviru Glavnog grada-Golubovci i organa lokalne uprave, za 2020 godinu;
   Članom 58 st. 1 tač. 12 Zakona o lokalnoj samoupravi ("Službeni list Crne Gore", br. 012/18 i 034/19) i članom 35 st. 1 tač. 11 Zakona o Glavnom gradu ("Službeni list RCG" br. 065/05 i "Službeni list Crne Gore" br. 88/09, 72/10,02/16 i 31/17), propisano je da predsjednik Opštine podnosi Skupštini izvještaj o svom radu i radu organa lokalne uprave.
   Članom 115 st. 1 Poslovnika Skupštine Opštine ("Službeni list Crne Gore-Opštinski propisi", br. 029/19 i 042/20), propisano je da radi praćenja stanja u pojedinim oblastima, izvršavanja zakona, drugih propisa i opštih akata i obaveza organa lokalne uprave i javnih službi Skupština jednom godišnje razmatra izvještaj o radu predsjednika Opštine i radu organa lokalne uprave i službi.
   Predlagač: Predsjednik Opštine
   Obrađivač: Sekretarijat za lokalnu upravu
   Rok: II kvartal 2021 godine
3. Izvještaj o radu JU "Centar za pružanje usluga iz oblasti socijalne i dječije zaštite za Opštinu u okviru Glavnog grada-Golubovci" za 2020. godinu;
   Članom 38 st. 1 tač. 24 Zakona o lokalnoj samoupravi ("Službeni list Crne Gore", br. 012/18, 034/19 i 038/20), propisano je da Skupština razmatra Izvještaj o radu javnih službi čiji je osnivač.
   Predlagač: Predsjednik Opštine
   Obrađivač: Javna ustanova i Sektor za finansije
   Rok: II kvartal 2021 godine
4. Informacija o raspodjeli sredstava za sport
   Članom 115 st. 2 Poslovnika Skupštine Opštine u okviru Glavnog grada-Golubovci, ("Službeni list Crne Gore-opštinski propisi", br. 029/19), propisano je da Skupština razmatra izvještaje, analize, informacije i druge analitičke materijale, koje pripremaju organi lokalne uprave i javne službe i da povodom razmatranja predloženih materijala Skupština može donijeti ocjene i zaključke.
   Predlagač: Predsjednik Opštine
   Obrađivač: Komisija za raspodjelu sredstava
   Rok: II kvartal 2021 godine
5. Informacija o aktivnostima sprovedenim u cilju podsticanja razvoja i unapređenja poljoprivrede i turizma na teritoriji Opštine u okviru Glavnog grada-Golubovci, za 2021 godinu, sa Programom mjera, za 2022. godinu;
   Članom 115 st. 2 Poslovnika Skupštine Opštine u okviru Glavnog grada-Golubovci ("Službeni list Crne Gore-Opštinski propisi", br. 029/19), propisano je da Skupština razmatra izvještaje, analize, informacije i druge analitičke materijale, koje pripremaju organi lokalne uprave i javne službe.
   Predlagač: Predsjednik Opštine
   Obrađivač: Odjeljenje za ruralni razvoj
   Rok: IV kvartal 2021 godine.
B- NORMATIVNI DIO
1. Predlog Odluke o preuzimanju osnivačkih prava Opštine u okviru Glavnog grada- Golubovci nad JU Kulturno-informativni centar "Zeta";
   Na osnovu člana 33 stava 2 Zakona o lokalnoj samoupravi ("Službeni list Crne Gore", br. 002/18, 034/19 i 38/20), člana 31 st. 1 i 2 Statuta Glavnog grada ("Službeni list Crne Gore- Opštinski propisi", broj 008/19), člana 1 st. 2 Odluke o osnivanju JU Kulturno-informativni centar "Zeta" ("Službeni list Republike Crne Gore - Opštinski propisi", br. 24/04 i Službeni list Crne Gore-Opštinski propisi", br. 028/11) i članova 1, 2 i 3 Odluke o prenosu osnivačkih prava Glavnog grada nad Javnom Ustanovom Kulturno-informativni centar "Zeta" na Opštinu u okviru Glavnog grada - Golubovci ("Službeni list Crne Gore - Opštinski propisi", br. 047/20).
   Odredbom člana 33 st. 2 Zakona o lokalnoj samoupravi Crne Gore, propisano je da imovinu Opštine čine nepokretne i pokretne stvari, novčana sredstva, hartije od vrijednosti i druga imovinska prava, u skladu sa zakonom, dok je članom 31 st. 2 Statuta Glavnog grada, propisano da imovinom Glavnog grada raspolaže Skupština Glavnog grada, od čega je izuzet slučaj otuđenja imovinskih prava na nepokretnostima neposrednom pogodom, u skladu sa zakonom, kojim se uređuje državna imovina.
   Odredbama 1 Odluke o osnivanju Javne Ustanove Kulturno-informativni centar "Zeta" ("Službeni list RCG-Opštinski propisi", br. 024/04 i "Službeni list Crne Gore-opštinski propisi", br. 028/11), propisano je osnivanje Javne Ustanove, kao i da sva prava i dužnosti osnivača Ustanove ima Skupština Glavnog grada.
   Članom 2 citirane Odluke, propisano je pod kojim nazivom se u pravnom prometu pojavljuje Javna Ustanova, njeno sjedište i pravni status.
   Odredbama 1, 2 i 3 Odluke o prenosu osnivačkih prava Glavnog grada nad Javnom Ustanovom Kulturno-informativni centar "Zeta" na Opštinu u okviru Glavnog grada- Golubovci ("Službeni list Crne Gore-Opštinski propisi", br. 047/20), propisano je da Glavni grad prenosi prava, obaveze i odgovornosti, koje ima kao osnivač nad Javnom Ustanovom, na Opštinu u okviru Glavnog grada-Golubovci.
   Odredbama citirane odluke, propisano je da Opština preuzima sva prava i obaveze, koje ima osnivač i da će se na osnovu odredaba ove Odluke upisati kao osnivač u Centralnom registru privrednih subjekata.
   Predlagač: Predsjednik Opštine
   Obrađivač: Sekretarijat za lokalnu upravu
   Rok: I kvartal 2021. godine
2. Odluka o izmjenama i dopunama Odluke o osnivanju JU Kulturno-informativni centar "Zeta";
   Odluku o osnivanju Javne Ustanove Kulturno-informativni centar "Zeta" ("Službeni list RCG-Opštinski propisi", br. 024/04 i "Službeni list Crne Gore-Opštinski propisi", br. 028/11), a nakon prenosa osnivačkih prava Odlukom o prenosu osnivačkih prava Glavnog grada nad Javnom Ustanovom Kulturno-informativni centar "Zeta" na Opštinu u okviru Glavnog grada- Golubovci ("Službeni list Crne Gore-Opštinski propisi", br. 047/20), potrebno je uskladiti, sa promjenama osnivača, odnosno sa prenosom osnivačkih prava.
   Predlagač: Predsjednik Opštine
   Obrađivač: Sekretarijat za lokalnu upravu
   Rok: II kvartal 2021. godine
3. Predlog Odluke o izradi studije o opravdanosti osnivanja Opštine Golubovci;
   Članom 113 Ustava Crne Gore, propisano je da se u lokalnoj samoupravi odlučuje neposredno i preko slobodno izabranih predstavnika. Pravo na lokalnu samoupravu obuhvata pravo građana i organa lokalne samouprave da uređuju i upravljaju određenim javnim i drugim poslovima, na osnovu sopstvene odgovornosti i u interesu lokalnog stanovništva.
   Članom 24 Zakona o teritorijalnoj organizaciji Crne Gore ("Službeni list Crne Gore", br. 054/11, 026/12, 27/13, 062/13, 012/14, 003/16, 031/17, 086/08 i 003/20), propisano je da se uz inicijativu o teritorijalnoj promjeni podnosi studija o opravdanosti teritorijalne promjene.
   Predlagač: Predsjednik Opštine
   Obrađivač: Sekretarijat za lokalnu upravu
   Rok: II kvartal 2021. godine
4. Predlog Završnog računa Budžeta Opštine u okviru Glavnog grada-Golubovci, za 2020. godinu;
   Shodno odredbama člana 41 Zakona o finansiranju lokalne samouprave ("Službeni list Crne Gore", br. 003/19), a u vezi sa članom 48 Zakona o Glavnom gradu ("Službeni list RCG" br. 65/05 i "Službeni list Crne Gore", br. 88/09, 72/10, 02/16 i 31/17), predlog Završnog računa Budžeta Opštine u okviru Glavnog grada-Golubovci, utvrđuje predsjednik Opštine i dostavlja ga Skupštini Opštine do kraja maja tekuće godine.
   Predlagač: Predsjednik Opštine
   Obrađivač: Sektor za finansije
   Rok: II kvartal 2021 godine
5. Etički kodeks izabranih predstavnika i funkcionera Opštine u okviru Glavnog grada- Golubovci;
   Na osnovu člana 38 st. 1 tač. 27 Zakona o lokalnoj samoupravi ("Službeni list Crne Gore", br. 002/18 i 034/19) i člana 46 st. 1 tač. 32 Statuta Opštine u okviru Glavnog grada-Golubovci ("Službeni list Crne Gore-Opštinski propisi", br. 012/19), propisano je da Skupština donosi etički kodeks.
   Predlagač: Predsjednik Opštine
   Obrađivač: Sekretarijat za lokalnu upravu
   Rok:III kvartal 2021. godine
6. Etički kodeks lokalnih službenika Opštine u okviru Glavnog grada-Golubovci;
   Na osnovu člana 38 st. 1 tač. 27 Zakona o lokalnoj samoupravi ("Službeni list Crne Gore", br. 002/18 i 034/19) i člana 46 st. 1 tač. 32 Statuta Opštine u okviru Glavnog grada-Golubovci ("Službeni list Crne Gore-Opštinski propisi", br. 012/19), propisano je da Skupština donosi etički kodeks.
   Predlagač: Predsjednik Opštine
   Obrađivač: Sekretarijat za lokalnu upravu
   Rok:III kvartal 2021. godine
7. Predlog Odluke o putevima;
   Članom 27 st. 1 tač. 1 i 2 Zakona o lokalnoj samoupravi ("Službeni list Crne Gore", br. 002/18 i 034/19), propisano je da Opština uređuje i obezbijeđuje obavljanje i razvoj komunalnih djelatnosti, održavanje komunalne infrastrukture i komunalnog reda i uređuje i obezbijeđuje obavljanje poslova izgradnje, rekonstrukcije, održavanja i zaštite opštinskih puteva.
   Članom 24 st. 1 tač. 14 Zakona o Glavnom gradu ("Službeni list RCG" br. 65/05 i "Službeni list Crne Gore", br. 88/09, 72/10, 02/16 i 31/17), propisano je da se Opština stara o izgradnji i održavanju lokalnih puteva od značaja za Opštinu, kao i nekategorisanih puteva i ulica u naseljima u Opštini.
   Predlagač: Predsjednik Opštine
   Obrađivač: Sektor za lokalnu samoupravu i opštu upravu
   Rok: IV kvartal 2021 godine
8. Predlog Odluke o Budžetu Opštine u okviru Glavnog grada-Golubovci za 2022 godinu;
   Shodno članu 28 Zakona o finansiranju lokalne samouprave ("Službeni list Crne Gore" br. 003/19), prijedlog Odluke o Budžetu Opštine za narednu fiskalnu godinu utvrđuje predsjednik Opštine i dostavlja ga Skupštini Opštine do 01. decembra tekuće godine.
   Predlagač: Predsjednik Opštine
   Obrađivač: Sektor za finansije
   Rok: IV kvartal 2021 godine
Skupština Opštine u okviru Glavnog grada-Golubovci će u toku programskog perioda razmatrati i druga pitanja iz svoje nadležnosti ukoliko se za tim ukaže potreba.
Ovaj program će se objaviti u "Službenom listu Crne Gore-Opštinski propisi".
Broj: D 32-016/21-38
Anovi, 30.03.2021. godine
Skupština opštine u okviru Glavnog grada-Golubovci
Predsjednik,
Ratko Stijepović, s.r.